stanford-oval/wikipedia huggingface dataset:
ג'וזף סומוגי
קריירת מועדונים

סומוגי, התחיל את הקריירה שלו במחלקת הנוער של גיורי ובגיל 17 הצטרף לקבוצה הבוגרת. במהלך עונת 1990/1991, הצטרף לסיופוק.
בקיץ 1992, סומוגי חתם ביוקונג אלפנט מקוריאה הדרומית, במדיה שיחק חצי עונה ולאחר מכן חתם בצ'פל.
בקיץ 1997, סומוגי חזר לגיורי, במדיה שיחק שנתיים.
בקיץ 1999, סומוגי חתם בהפועל כפר סבא מליגת העל. ב-14 באוגוסט 1999, סומוגי ערך את הופעת הבכורה שלו בקבוצה בתיקו 1-1 נגד בני יהודה. ב-22 באפריל 2000, סומוגי הבקיע את שער הבכורה שלו בקבוצה בניצחון 0-2 נגד מכבי הרצליה, בו גם בישל את השער השני.
בקיץ 2000, סומוגי חזר להונגריה וחתם בשופרון בה שיחק שלוש עונות.
בהמשך הקריירה, סומוגי שיחק בליגות הנמוכות באוסטריה בין היתר בפאנדורף, גולס, ניקלסדורף, נודורף/פאנדורף ואנדאו, עד שפרש מכדורגל בקיץ 2012.
קריירה בינלאומית

ב-19 בפברואר 1991, סומוגי ערך את הופעת הבכורה שלו בנבחרת הונגריה, בהפסד 2-0 לארגנטינה.
בלאיינה דינסאמו

| --- | --- |

 לידה:  28 ביוני 1965 (בן 59) דיראמו אפאררה, מחוז סידאמו
 מידע כללי
 מדינה:  אתיופיה אתיופיה
 משקל:  62 ק"ג 
 גובה:  1.68 מטר
 ספורט
 ענף ספורט:  אתלטיקה
 תת-ענף:  ריצת מרתון
 תקופת הפעילות:  1986–1998 (כ־12 שנים)
 הישגים
 שיאים אישיים:  מרתון - 2:06:50 (1988), מרתון רוטרדם.
 
בלאיינה דינסאמו (נולד ב-28 ביוני 1965) הוא אתלט אתיופי לשעבר, אשר רץ למרחקים ארוכים והתמחה בריצת המרתון. הוא החזיק בשיא העולם בריצת מרתון לאורך 10 שנים, בין השנים 1988–1998. ב-1996 ייצג דינסאמו את מולדתו אתיופיה באולימפיאדת אטלנטה.
ביוגרפיה

דינסאמו נולד בעיירה דיראמו אפאררה, שבמחוז סידאמו. הוא החזיק בשיא העולם לריצת מרתון לאורך עשור (1988–1998). זהו הרצף השלישי באורכו ללא שבירת השיא מאז תחילתם של המשחקים האולימפיים ב-1896. השיא נקבע בזמן של 2:06:50 במהלך מרתון רוטרדם בהולנד בשנת 1988. בליינה שבר את שיא העולם של קרלוס לופז הפורטוגלי בהפרש של 32 שניות. שיאו של דינסאמו נשבר לבסוף על ידי רונאלדו דה קוסטה הברזילאי במרתון ברלין ב-1998.
בלאיינה דינסאמו התחרה פעם אחת בלבד במשחקים האולימפיים, באולימפיאדת אטלנטה (1996), אך לא הצליח לסיים את ריצת המרתון בעקבות פציעה.
נכון לשנת 2009, בלאיינה חי באזור קיימברידג' שבמסאצ'וסטס, והוא אינו מתחרה יותר בתחרויות בין-לאומיות.
הישגים

| שנה | תחרות | מקום | דירוג | תוצאה |
| --- | --- | --- | --- | --- |
| 1986 | מרתון טוקיו | טוקיו, יפן | שני | 2:08:29 |
| 1986 | מרתון מוסקבה | מוסקבה, רוסיה | ראשון | 2:14:42 |
| 1987 | המשחקים הכל-אפריקאיים | ניירובי, קניה | ראשון | 2:14:47 |
| 1987 | מרתון רוטרדם | רוטרדם, הולנד | ראשון | 2:12:58 |
| 1988 | מרתון רוטרדם | רוטרדם, הולנד | ראשון | 2:06:50 |
| 1989 | מרתון רוטרדם | רוטרדם, הולנד | ראשון | 2:08:39 |
| 1990 | מרתון פוקואוקה | פוקואוקה, יפן | ראשון | 2:11:35 |
| 1996 | מרתון רוטרדם | רוטרדם, הולנד | ראשון | 2:10:30 |
גובה תנועות

איור המציג את גובה הלשון של חמש תנועות קדמיות
גובה תנועות הוא מיקום הלשון ביחס לגג חלל הפה. לכל תנועה ללא יוצאות מהכלל יש גובה תנועות בנוסף למיקום. ישנן שבע דרגות מוכרות של גובה תנועות:
תנועות סגורות (תנועות גבוהות)
תנועות כמעט-סגורות
תנועות חצי-סגורות
תנועות אמצעיות
תנועות חצי-פתוחות
תנועות כמעט-פתוחות
תנועות פתוחות (תנועות נמוכות)
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
גאורגיוס קאלאיצאקיס

| --- | --- |
אין תמונה חופשית
 לידה:  2 בינואר 1999 (בן 25) הרקליון 
 עמדה:  קלע 
 גובה:  2.03 מטרים
 דראפט:  בחירה 60, 2021 אינדיאנה פייסרס
 קבוצות כשחקן
 2016–2021 2019–2020 2021 2021 2021–2022 2022 2022–2023 2023–:  פנאתינאיקוס ←נבז'יס מילווקי באקס ←ויסקונסין הרד אוקלהומה סיטי בלו אוקלהומה סיטי ת'אנדר פנאתינאיקוס טייגרס טיבינגן
 הישגים כשחקן
 4 אליפויות יוון (2017–2019, 2021)  4 גביעים יווניים (2016, 2017, 2019, 2021)
 
גאורגיוס קאלאיצאקיס (ביוונית: Γιώργος Καλαϊτζάκης; נולד ב-2 בינואר 1999) הוא כדורסלן יווני המשחק בעמדת הסמול פורוורד בטייגרס טיבינגן מליגת העל הגרמנית בכדורסל.
קריירה מקצועית

לאחר ששיחק במחלקת הנוער של אריס סלוניקי החל קאלאיצאקיס את הקריירה המקצועית שלו ב-2016 עם פנאתינאיקוס. הוא זכה עם הקבוצה בגביע היווני בכדורסל ב-2016, 2017 ו-2019, ובשלוש אליפויות  רצופות בין 2017 ל-2019.
במרץ 2018 הכריז קאלאיצאקיס על כוונתו להתמודד בדראפט ה-NBA ‏2018, אך פרש מאוחר יותר מהדראפט.
ב-28 באוגוסט 2019 חתם יחד עם אחיו התאום פנאיוטיס קאלאיצאקיס בנבז'יס מה-LKL הליטאית, בהשאלה מפנאתינאיקוס. ב-23 משחקים ששיחק בעונת 2019/20 הוא העמיד ממוצעים של 12.2 נקודות, 4.3 ריבאונדים, 2.3 אסיסטים ו-1.0 חטיפות ב-28.7 דקות למשחק.
קאלאיצאקיס הכריז על מועמדותו לדראפט ה-NBA ‏2020 באפריל אותה שנה, אך שוב משך את מועמדותו לפני הדראפט.
ב-11 באוגוסט 2020 הוא חזר לפנאתינאיקוס, וזכה עימה בדאבל (אליפות וגביע) בעונת 2020/21.
קאלאיצאקיס נבחר על ידי אינדיאנה פייסרס מה-NBA בבחירה ה-60 והאחרונה בדראפט 2021. לאחר מכן הועברו זכויות הדראפט שלו למילווקי באקס יחד עם זכויות הדראפט של הבחירה ה-54, סנדרו מאמוקלאשווילי, ושתי בחירות סיבוב שני עתידיות, עבור אייזיאה טוד. חוזהו עם פנאתינאיקוס הותר על ידי הבאקס, ששילמו עבורו 300 אלף דולר אמריקאי, וב-11 באוגוסט הוא חתם רשמית בקבוצה. קאלאיצאקיס ערך את הופעת הבכורה שלו ב-NBA ב-19 באוקטובר, כשעלה מהספסל ורשם שני ריבאונדים בניצחון 127–104 על ברוקלין נטס, וב-3 בדצמבר הוא נחתך מסגל הקבוצה לאחר תשע הופעות.
ב-30 בדצמבר 2021 חתם קאלאיצאקיס באוקלהומה סיטי בלו, קבוצת ליגת הפיתוח של אוקלהומה סיטי ת'אנדר, וב-31 משחקים העמיד ממוצעים של 10.1 נקודות, 3.9 ריבאונדים ו-2.1 אסיסטים ב-19.6 דקות למשחק. ב-5 באפריל 2022 הוא חתם בת'אנדר ובמדיהם קלע בממוצע 17.5 נקודות ב-41.5 דקות למשחק.
ב-25 ביולי 2022 חזר קאלאיצאקיס לפנאתינאיקוס. ה-26 משחקי יורוליג הוא קלע בממוצע 2 נקודות ב-10 דקות, וב-29 משחקי ליגה רשם בממוצע 6.4 נקודות ו-1.8 ריבאונדים ב-13 דקות למשחק.
ב-4 בספטמבר 2023 שוחרר מהקבוצה, וב-7 בדצמבר חתם בטייגרס טיבינגן מליגת העל הגרמנית בכדורסל.
קריירה בנבחרת

קלאיצקיס היה חבר בנבחרות הצעירות של יוון, אותה ייצג באליפות אירופה בכדורסל עד גיל 16 2015 ובאליפות אירופה בכדורסל עד גיל 18 2016 ו-2017. הוא שיחק גם במדי נבחרת העתודה של יוון באליפות אירופה בכדורסל עד גיל 20 2018 ו-2019, בה היה מלך הסלים עם 19.7 נקודות למשחק.
חיים אישיים

אחיו התאום של גאורגיוס, פנאיוטיס קאלאיצאקיס, גם הוא כדורסלן מקצועי. הם שיחקו יחד בנבז'יס ובפנאתינאיקוס.
הערות שוליים

↑  "Greek guard Kalaitzakis to declare for NBA". ESPN. 26 במרץ 2018. {{cite web}}:  (עזרה)
↑  „Nevėžyje“ – talentingieji broliai Kalaitzakiai, ליגת העל הליטאית בכדורסל, [ב"נבז'יס" - האחים קאלאיצאקיס המוכשרים] (בליטאית)
↑  פרופיל, באתר ליגת העל הליטאית בכדורסל
↑  "Greek guard Kalaitzakis declares for NBA draft". ESPN. 11 באפריל 2020. {{cite web}}:  (עזרה)
↑  "Panathinaikos re-signs Giorgos Kalaitzakis until 2022". ספורטנדו. 11 באוגוסט 2020. {{cite news}}:  (עזרה)
↑  Milwaukee Bucks Acquire Draft Rights to Two Players in Trade with Indiana Pacers, מילווקי באקס
↑  "Αποχωρεί από τον Παναθηναϊκό ο Καλαϊτζάκης για να διεκδικήσει θέση στο ρόστερ των Μιλγουόκι Μπακς" [קאלאיצאקיס עוזב את פנאתינאיקוס כדי לתפוס מקום בסגל מילווקי באקס]. sport24.gr (ביוונית).
↑  "Milwaukee Bucks Sign Georgios Kalaitzakis". מילווקי באקס. 11 באוגוסט 2021. {{cite web}}:  (עזרה)
↑  סיקור המשחק, באתר ESPN
↑  "Milwaukee Bucks Sign Wesley Matthews". מילווקי באקס. 3 בדצמבר 2021. {{cite web}}:  (עזרה)
↑  Thunder Signs Georgios Kalaitzakis and Zavier Simpson to 10-Day Contracts, אוקלהומה סיטי ת'אנדר
↑  כריס בקר (3 במאי 2022). "Thunder End of the Year Report Card: Georgios Kalaitzakis". ספורטס אילוסטרייטד. {{cite web}}:  (עזרה)
↑  Tigers holen Ex-NBA-Spieler Georgios Kalaitzakis, Schwäbisches Tagblatt, [טייגרס מביאים את שחקן ה-NBA לשעבר גאורגיוס קאלאיצאקיס (בגרמנית)
↑  סטטיסטיקות, באתר אליפות אירופה בכדורסל עד גיל 20 2019
בלאיט

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אדלן
 מושל:  Zoltán Szabó
 שטח:  9.03 קמ"ר
 אוכלוסייה:  ‏
  ‑ בכפר:  508 (1 בינואר 2024)
 קואורדינטות:  48°19′13″N 20°47′16″E﻿ / ﻿48.320380555556°N 20.787830555556°E﻿ / 48.320380555556; 20.787830555556 
 אזור זמן:  UTC +1
 http://www.Balajt.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בלאיט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בלאיט  he tabBackground:;tabBorder:#aaa;defaultTab:0;
 
בלאיט (בהונגרית: Balajt) הוא כפר במחוז בורשוד-אבאוי-זמפלן שבצפון מזרח הונגריה.
בבלאיט התגוררו יהודים מעטים.
| שנה | כמות יהודים | כלל האוכלוסייה |
| --- | --- | --- |
| 1840 | 10 |  |
| 1880 | 9 | 563 |
| 1910 | 7 |  |
| 1920 | 3 |  |
| 1930 | 7 |  |
| 1941 | 2 | 574 |
בת המעמקים

| --- | --- |

 מידע כללי
 מאת:  ריק רירדן
 שפת המקור:  אנגלית אמריקאית
 סוגה:  מדע בדיוני
 הוצאה
 הוצאה בשפת המקור:  דיסני היפריון, Penguin Books
 תאריך הוצאה:  5 באוקטובר 2021
 עורך:  יעל אכמון ומיה יסעור
 הוצאה בעברית
 הוצאה:  זמורה הוצאה לאור
 תאריך:  מאי 2022
 תרגום:  יעל אכמון
 מספר עמודים:  396
 קישורים חיצוניים
 הספרייה הלאומית:  997011085057305171
בת המעמקים הוא ספר הרפתקאות שנכתב על ידי ריק ריירדן. הספר התפרסם ב-26 באוקטובר 2021 על ידי דיסני-היפריון, ומבוסס על הספר עשרים אלף מיל מתחת לפני הים.
הספר עוקב אחר אנה דקר, שהיא נערה ממוצא הודי וסטודנטית באקדמיית הרדינג-פנקרופט, אקדמיה לחקר ולוחמה ימית.
בניגוד לספריו הקודמים של ריירדן שעסקו במיתולוגיה, בת המעמקים הוא רומן מדע בדיוני הקיים בעולמו הבדוי של הספר עשרים אלף מיל מתחת לפני הים. אולם בניגוד לספר המקורי, עלילת הספר מתרחשת בעתיד, וכוללת טכנולוגייות חדשניות יותר, ודמויות שהן צאצאי הדמויות של וורן. הוא משלב גם טכנולוגיות ישנות וגם עתידיות, וממזג גם בינה מלאכותית. הספר משלב בתוכו את היריבות בין אחים ושחזור של טכנולוגיות עתיקות שאבדו. לדוגמה, נאוטילוס, הצוללת של רב החובל נמו, כעת בשליטת צאצאיו, מתוארת כבעלת אינטליגנציה מלאכותית ומסוגל לנוע באמצעות כור גרעיני.
דמויות

אנה דקר - הדמות הראשית, לומדת באקדמיית הרדניג- פנקרופט בבית דולפין, נאמנת בית דולפין. יתומה משני הוריה, צאצאית של קפטן נמו.
דב דקר - אחיה הגדול של אנה, לומד באקדמיית הרדינג-פנקרופט, ראש בית כריש, אך לאחר מכן מצטרף למכון לנד.
אסטר הרדינג - חברה טובה של אנה, חברה בבית אורקה, בעלת כלב בשם טופ, צאצאית של סיירוס הארדינג ממייסדי אקדמיית הרדינג-פנקרופט.
נליניה דה סילבה - חברה טובה של אנה, חברה בבית סילונית באקדמיית הרדינג- פנקרופט, בעלת מלגה.
ג'מיניי טווין - חבר בבית כריש, נאמן בית כריש.
טיה רומרו - חברה בבית סילונית, נאמנת בית סילונית.
פרנקלין קאוץ' - חבר בבית אורקה, נאמן בית אורקה.
פרופ' יואט - מורה באקדמיית הרדינג- פנקרופט, סובל מסרטן הלבלב.
לוקה ברסנטי ואופליה ארטמסיה - בני הזוג הנמצאים על האי לינקולן ומארחים שם את אנה וכיתתה.
כיילב סאות' - חבר בצוללת הארונקס של מכון לנד, מנסה להשיג את הטכנולוגיה של קפטן נמו.
עיבוד לסרט

ריירדן אישר ב-7 במרץ 2021 כי "בת המעמקים נוצרה עם מבנה ופיתוח תסריטאי". הוא סיפר שיש תוכניות לעיבוד קולנועי עתידי לספר. הוא אישר מחדש את התוכניות לסרט ב-24 באוקטובר 2021, תוך אישר שהוא יכתוב את הסרט יחד עם הבמאי אדיטי ברנן קפיל.
ב-4 באפריל 2022 חשף ריירדן כי זכויות הסרט נסגרו וכי בקרוב הם יתחילו לכתוב את התסריט.
הצלחה

הספר מכר כמה מאות אלפי עותקים והיה רב מכר של הניו יורק טיימס.
ראו גם

קפטן נמו
20,000 מיל מתחת למים
אי התעלומות
ריק ריירדן
הערות שוליים

↑  Back from LA and into the Deep! | Rick Riordan, ‏2021-10-24 (באנגלית אמריקאית)
↑  DAUGHTER OF THE DEEP | Kirkus Reviews. (באנגלית)
↑  Announcing the Newest Release From Rick Riordan — Daughter of the Deep, B&N Reads, ‏2021-02-23 (באנגלית אמריקאית)
↑  Greetings from Laistrygonia | Rick Riordan, ‏2022-04-03 (באנגלית אמריקאית)
בת הים הקטנה (פסקול, 2023)

בת הים הקטנה: הפסקול המקורי של הסרט (באנגלית: The Little Mermaid: 2023 Original Motion Picture Soundtrack) הוא אלבום מוזיקה שהולחן על ידי המלחין אלן מנקן. האלבום הופץ דיגיטלית ב-19 במאי 2023; ובתקליטורים ובמהדורות תקליטי ויניל בהפצת חברת ההקלטות "וולט דיסני רקורדס" ב-26 במאי 2023.
האלבום כולל את השירים המקוריים שנכתבו והולחנו עבור סרט ההנפשה "בת הים הקטנה" משנת 1989 על ידי מנקן והווארד אשמן, לצד שירים חדשים שנכתבו על ידי לין-מנואל מירנדה עבור הסרט "בת הים הקטנה" משנת 2023, שהופק והופץ על ידי סרטי וולט דיסני. ב-26 באפריל 2023, חודש לפני הפצת האלבום, הופץ השיר "Part of Your World" בביצועה של האלי ביילי כסינגל דיגיטלי הזמין להורדה.
רשימת רצועות > המהדורה הסטנדרטית

המוזיקה לשירים הולחנה על ידי אלן מנקן.
| The Little Mermaid (2023 Original Motion Picture Soundtrack)> מס' | The Little Mermaid (2023 Original Motion Picture Soundtrack)> שם | The Little Mermaid (2023 Original Motion Picture Soundtrack)> מילים | The Little Mermaid (2023 Original Motion Picture Soundtrack)> ביצוע | The Little Mermaid (2023 Original Motion Picture Soundtrack)> משך | The Little Mermaid (2023 Original Motion Picture Soundtrack)>  | The Little Mermaid (2023 Original Motion Picture Soundtrack)>  | The Little Mermaid (2023 Original Motion Picture Soundtrack)>  | The Little Mermaid (2023 Original Motion Picture Soundtrack)>  | The Little Mermaid (2023 Original Motion Picture Soundtrack)>  |
| --- | --- | --- | --- | --- | --- | --- | --- | --- | --- |
| 1. | Triton's Kingdom  |   |   | 2:32 |  |  |  |  |  |
| 2. | Part of Your World  | הווארד אשמן | האלי ביילי | 3:34 |  |  |  |  |  |
| 3. | Fathoms Below  | הווארד אשמן | ג'ונה האוור-קינג, ג'ון דאגליש, כריסטופר פיירבנק ואנסמבל | 1:28 |  |  |  |  |  |
| 4. | Part of Your World (Reprise)  | הווארד אשמן | האלי ביילי | 2:37 |  |  |  |  |  |
| 5. | Under the Sea  | הווארד אשמן | דויד דיגס ואנסמבל | 3:04 |  |  |  |  |  |
| 6. | Wild Uncharted Waters  | לין-מנואל מירנדה | ג'ונה האוור-קינג | 2:59 |  |  |  |  |  |
| 7. | Poor Unfortunate Souls  | הווארד אשמן ולין-מנואל מירנדה | מליסה מקארתי | 4:42 |  |  |  |  |  |
| 8. | For the First Time  | לין-מנואל מירנדה | האלי ביילי | 4:08 |  |  |  |  |  |
| 9. | Kiss the Girl  | הווארד אשמן ולין-מנואל מירנדה | דויד דיגס, אקוופינה, ג'ייקוב טרמבלי ואנסמבל | 3:16 |  |  |  |  |  |
| 10. | The Scuttlebutt  | לין-מנואל מירנדה | דויד דיגס ואקוופינה | 3:16 |  |  |  |  |  |
| 11. | Eric's Decision  |   |   | 2:21 |  |  |  |  |  |
| 12. | Vanessa's Trick  |   |   | 1:03 |  |  |  |  |  |
| 13. | Part of Your World (Reprise II)  | לין-מנואל מירנדה | האלי ביילי | 1:33 |  |  |  |  |  |
| 14. | Kiss the Girl (Island Band Reprise)  |   |   | 2:17 |  |  |  |  |  |
| 15. | Finale  |   |   | 2:25 |  |  |  |  |  |
| משך כולל: | משך כולל: | משך כולל: | משך כולל: | 40:00 |  |  |  |  |  |
רשימת רצועות > המהדורה העברית

המוזיקה לשירים הולחנה על ידי אלן מנקן.
| בת הים הקטנה (פס הקול המקורי של הסרט)> מס' | בת הים הקטנה (פס הקול המקורי של הסרט)> שם | בת הים הקטנה (פס הקול המקורי של הסרט)> מילים | בת הים הקטנה (פס הקול המקורי של הסרט)> ביצוע | בת הים הקטנה (פס הקול המקורי של הסרט)> משך | בת הים הקטנה (פס הקול המקורי של הסרט)>  | בת הים הקטנה (פס הקול המקורי של הסרט)>  | בת הים הקטנה (פס הקול המקורי של הסרט)>  | בת הים הקטנה (פס הקול המקורי של הסרט)>  | בת הים הקטנה (פס הקול המקורי של הסרט)>  |
| --- | --- | --- | --- | --- | --- | --- | --- | --- | --- |
| 1. | Triton's Kingdom  |   |   | 2:32 |  |  |  |  |  |
| 2. | עולמם של בני האדם  | שפרירה זכאי | נועה קליין | 3:34 |  |  |  |  |  |
| 3. | שיר המלחים  | שפרירה זכאי ושחר קדוש | גילן שחף, גלעד קלטר, אוהד שחר ומקהלה | 1:28 |  |  |  |  |  |
| 4. | שלו לעולם  | שפרירה זכאי | נועה קליין | 2:37 |  |  |  |  |  |
| 5. | בתוך הים  | שפרירה זכאי | יובל בינדר ומקהלה | 3:04 |  |  |  |  |  |
| 6. | גלי הפרא  | שחר קדוש | גילן שחף | 2:59 |  |  |  |  |  |
| 7. | יצורים אומללים  | שפרירה זכאי | איילת רובינסון | 4:42 |  |  |  |  |  |
| 8. | פתאום  | שחר קדוש | נועה קליין | 4:08 |  |  |  |  |  |
| 9. | נשק אותה  | שפרירה זכאי ושחר קדוש | יובל בינדר, דקלה הדר, דניאלה גפן אשכנזי ומקהלה | 3:16 |  |  |  |  |  |
| 10. | הרכילות  | שחר קדוש | יובל בינדר ודקלה הדר | 3:16 |  |  |  |  |  |
| 11. | Eric's Decision  |   |   | 2:21 |  |  |  |  |  |
| 12. | Vanessa's Trick  |   |   | 1:03 |  |  |  |  |  |
| 13. | עולמם של בני האדם (חזרה)  | שפרירה זכאי ושחר קדוש | נועה קליין | 1:33 |  |  |  |  |  |
| 14. | Kiss the Girl (Island Band Reprise)  |   |   | 2:17 |  |  |  |  |  |
| 15. | Finale  |   |   | 2:25 |  |  |  |  |  |
| משך כולל: | משך כולל: | משך כולל: | משך כולל: | 40:00 |  |  |  |  |  |
מיקומי שיא

|   ‏‏‏  מצעד שבועי> מדינה |   ‏‏‏  מצעד שבועי> מצעד |   ‏‏‏  מצעד שבועי> מיקום שיא |
| --- | --- | --- |
|  ולוניה | אולטראטופ 40 | 54 |
|  ספרד | PROMUSICAE | 94 |
ראו גם

The Little Mermaid (פסקול)
הערות שוליים

↑  The Little Mermaid (2023 Pas hakol hamekori shel haseret), Apple Music, ‏May 19, 2023
↑  "'The Little Mermaid' Soundtrack Gets an Official Release Date". Billboard. Retrieved April 25, 2023.
↑  Major, Michael (March 13, 2023). "THE LITTLE MERMAID Soundtrack to Be Released in May Featuring New Songs By Lin-Manuel Miranda & Alan Menken". BroadwayWorld.com. Retrieved April 25, 2023.
↑  Blistein, Jon (April 26, 2023). "Halle Bailey Dreams Whozits and Whatzits Galore on New Version of 'Part of Your World'". Rolling Stone. Retrieved May 19, 2023.
↑  "Soundtrack - The Little Mermaid (2023)". Ultratop. Retrieved June 15, 2023.
↑  "Top 100 Albums Weekly". El portal de Música. Promusicae. Retrieved June 15, 2023.
| בת הים הקטנה |
| --- | --- | --- |
| ספרים | בת הים הקטנה (1836) |  |
| סרטים | בת הים הקטנה (1989) • בת הים הקטנה 2: השיבה לים (2000) • בת הים הקטנה 3: סיפורה של אריאל (2008) • בת הים הקטנה (2023) |  |
| סדרות | בת הים  הקטנה (אנימה) • בת הים הקטנה (סדרת טלוויזיה של דיסני) • אריאל (סדרת טלוויזיה) |  |
| דמויות | אריאל • אורסולה |  |
| הווארד אשמן |
| --- | --- | --- |
| מחזות זמר | יברך אותך אלוהים, אדון רוזווטר (1979) ‏•‏‏ חנות קטנה ומטריפה (1982) ‏•‏‏ חיוך (1986) ‏•‏‏ היפה והחיה (1994) ‏•‏‏ בת הים הקטנה (2007) ‏•‏‏ אלאדין (2014) |  |
| סרטים מוזיקליים | חנות קטנה ומטריפה (1986) ‏•‏‏ אוליבר וחבורתו (1988) ‏•‏‏ בת הים הקטנה (1989) ‏•‏‏ היפה והחיה (1991) ‏•‏‏ אלאדין (1992) ‏•‏‏ היפה והחיה (2017) ‏•‏‏ אלאדין (2019) ‏•‏‏ בת הים הקטנה (2023) |  |
| אלבומי פסקול | The Little Mermaid (1989) ‏•‏‏ Beauty and the Beast (1991) ‏•‏‏ Aladdin (1992) ‏•‏‏ Beauty and the Beast (2017) ‏•‏‏ Aladdin (2019) |  |
| כותב | Part of Your World ‏•‏‏ Under the Sea ‏•‏‏ Kiss the Girl ‏•‏‏ Belle ‏•‏‏ Be Our Guest ‏•‏‏ Beauty and the Beast ‏•‏‏ Friend Like Me |  |
| ערכים קשורים | אלן מנקן ‏•‏‏ המוזיקה של הווארד |  |
| --- | --- |
בקרת זהויות :  MusicBrainz release group: 5b38cbcb-cb64-4011-844a-3dbb4bd7f7c9 
העטיפה העברית של האלבום המורחב
בית רובינשטיין

| --- | --- |

בית רובינשטיין, בתחתית התמונה ניתן לראות את גשר מעריב
 מידע כללי
 סוג:  רב-קומות 
 על שם:  קבוצת רובינשטיין 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1999
 תאריך פתיחה רשמי:  1999 
 אדריכל:  אריה פרייברגר 
 מידות
 גובה:  108 מ' 
 קומות:  30 
 קואורדינטות:  32°03′57″N 34°46′59″E﻿ / ﻿32.06581667°N 34.782975°E﻿ / 32.06581667; 34.782975
  מפת מיקום  מפה דינמית   (למפת תל אביב מוגדלת) בית רובינשטיין(למפת תל אביב רגילה) בית רובינשטיין(למפת גוש דן רגילה) בית רובינשטיין(למפת גוש דן מוגדלת) בית רובינשטיין  he בית רובינשטייןhe בית רובינשטייןמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
הפסל "מקהלה בשפת סימנים" בכניסה לבית רובינשטיין
בית רובינשטיין הוא גורד שחקים הנמצא בצומת הרחובות דרך מנחם בגין ולינקולן בתל אביב-יפו, מול בית מעריב, בתכנון האדריכל אריה פרייברגר.
היסטוריה

הקמת הבניין החלה בשנת 1997 בשותפות בחלקים שווים של "קבוצת רובינשטיין" והקבלן מריו לזניק, בעלות של כ-60 מיליון דולר, בנק הפועלים סיפק את המימון.
עוד לפני סיום הבנייה נמכרו רוב הקומות בבניין, בעיקר למשרדי עורכי-דין. ביניהם עורך הדין יהודה רוה שרכש את הקומה ה-15, משרד חיים יוסף צדוק שרכש את הקומה ה-17, ומשרד לשם-ברנדווין שרכש שתי קומות. בנוסף רכשה חברת כלל ביטוח חמש קומות, ושש קומות נשמרו בידי קבוצת רובינשטיין כמשרדים להשכרה.
חברת "נכסי אריאל" זכתה בחוזה הניהול של הבניין בסוף 1999, עם השלמת הבנייה. אכלוס הבניין החל בתחילת שנת 2001. במהלך הבנייה מכר הקבלן מריו לזניק את החברה שלו לאיש העסקים אליעזר פישמן ושמה שונה לחברת "אספן בנייה ופיתוח". בשנת 2002 הגישה החברה תביעה נגד "קבוצת רובינשטיין", ולבסוף בשנת 2007 קבוצת רובינשטיין רכשה מאספן את זכויותיה במגדל תמורת 100 מיליון שקל.
באוגוסט 2015 נהרס גשר מעריב ששכן למרגלות המגדל, לטובת הקמת תחנת קרליבך של הרכבת הקלה.
בשנת 2021 רכשה חזרה "קבוצת רובינשטיין" חלק מקומות המשרדים שמכרה, והחלה בשיפוץ הקומות לטובת התאמתם לחברות היי-טק הדורשות שטחי רצפה גדולים.
המבנה

המגדל מתנשא לגובה של 108 מטר והוא מכיל 28 קומות. שטחו הבנוי של הבניין, כולל החניון, הוא 62,000 מטר רבוע והוא מכיל 28 אלף מ"ר של שטחי משרדים וכ-2,000 מ"ר של מסחר. המגדל מחופה במלואו בזכוכית רפלקטיבית בגוון טורקיז וצורת תוכניתו כשל שלוש קשתות העוטפות האחת את השנייה. על גג המגדל מותקן תורן אנטנות בגובה של כ-10 מטרים. צורתו הקעורה של המגדל פונה לכיוון צפון-מזרח וקמורה לכיוון דרום-מערב. קומת הכניסה הראשית למגדל נמצאת במפלס מינוס אחת ביחס למפלס הרחוב, ויוצרת מחוצה לה פלאזה משוקעת שהייתה מיועדת בעתיד להתחבר לתחנת קרליבך שהוקמה בסמוך למגדל[דרוש מקור]. קומת הקרקע משמשת למסחר ומסעדות.
בצמוד למגדל קיים חניון בן 9 קומות, שנבנה בשותפות עם עיריית תל אביב.
בכניסה לבניין נמצא הפסל "מקהלה בשפת סימנים" של הפסלת עפרה צימבליסטה.
ראו גם

גורדי שחקים בישראל
הערות שוליים

↑  בן-יקר-גת זכה במיכרז לבניית בית רובינשטיין ב-6 מיליון דולר, באתר גלובס, 15 ביוני 1997
↑  אלעזר לוין, ‏בית רובינשטיין: הכל עניין של מיקום, באתר גלובס, 3 בפברואר 2002
↑  עו"ד יהודה רוה קנה משרדים בבית רובינשטיין ב-2.55 מיליון דולר, באתר גלובס, 30 בנובמבר 1998
↑  עו"ד צדוק קנה קומה בבית רובינשטין ב-2,600 דולר למ"ר, באתר גלובס, 19 באפריל 1999
↑  אלעזר לוין, ‏עו"ד לשם-ברנדווין קנו משרדים בבית רובינשטיין בכ-3 מיליון דולר, באתר גלובס, 27 בספטמבר 1999
↑  לזניק בניין - בית רובינשטיין הכניס 45 מ' ש', באתר גלובס, 6 בינואר 1998
↑  אלעזר לוין, ‏בית רובינשטיין בת"א: הושכרו משרדים ב-17.5-15 דולר למ"ר לחודש, באתר גלובס, 1 בדצמבר 2002
אלעזר לוין, ‏עידית מקבוצת ביטוח ישיר תשלם 12 דולר למ"ר בחוזה לשנתיים בבית רובינשטיין ת"א, באתר גלובס, 17 באוגוסט 2003
↑  אלעזר לוין, ‏נכסי אריאל תנהל את בית רובינשטיין, באתר גלובס, 6 בספטמבר 1999
↑  אלעזר לוין, ‏תשואה של 10% לכלל ביטוח מעיסקת בית רובינשטיין, באתר גלובס, 18 במרץ 2001
↑  אמיר אייזנברג, ‏מריו לזניק נפרד מהבורסה; מכר מניותיו לפישמן וסוארי, באתר גלובס, 19 ביולי 1998
TheMarker digital, אספן נכסים: השותף בפרויקט בית רובינשטיין הגיש תביעה כנגד אספן בנייה ופיתוח בטענה לשכר ראוי, באתר TheMarker‏, 22 בדצמבר 2002
↑  אספן בניה ופיתוח הגישה תביעה על סך 21 מ' ש' נגד השותף בפרויקט בית רובינשטיין בת"א, באתר TheMarker‏, 15 באפריל 2002
↑  ענת ג'ורג'י, רובינשטיין רכשה מאספן את זכויותיה במגדל בית רובינשטיין תמורת 100 מיליון שקל, באתר TheMarker‏, 7 במאי 2007
↑   אבי בר-אלי, פיצוץ גשר מעריב - בשישי ב-6 בבוקר; אלה הרחובות שייחסמו לתנועה, באתר TheMarker‏, 19 באוגוסט 2015
הדי כהן, ‏עבודות הרכבת הקלה: גשר מעריב ייהרס ביום שישי בבוקר, באתר גלובס, 19 באוגוסט 2015
↑  הדס מגן, ‏“מבחינת חברות ההייטק שכר הדירה זניח. העיקר להתמקם בריבוע הקורקינט”, באתר גלובס, 7 בינואר 2022
↑  אריק מירובסקי, חברת רובינשטיין תרכוש את חלקה של אספן בבית רובינשטיין ב-110 מיליון שקל, באתר TheMarker‏, 1 במרץ 2007
↑  אלעזר לוין, ‏מסעדה כשרה תשלם 25 דולר למ"ר בבית רובינשטיין בתל-אביב, באתר גלובס, 9 בדצמבר 2001
↑  ענת רואה, חברות הבנייה אברהם רובינשטיין ואספן בנייה ופיתוח תובעות 5.6 מיליון שקל מעיריית תל אביב, באתר TheMarker‏, 19 בספטמבר 2004